Deg udlis-is yebder-d krav n tewsatin n tesrit; tumgist, taqivt d tmacahut, yenna-d belli ttemsevfarent deg aas n tezrawin, yerna yewwi-d awal n VAN GENNEP i d-yennan :  tlata tewsatin-agi d nutenti i d lsas n yal tasekla 2 ta$erfant $er yal agdud di dunnit. - Tumgist : "Agdud amazi$ ur ixulef ara igduden nniven deg uxlaq n tumgisin, imi ula d netta d win yesan tunti-s di tgemmi talsawit. Cfawat n we$ref mazal mmalent-d kra n tumgisin, i mazal ddrent ar tizi n wass-a, ideg ara d-nebder deg umedya, tid i d-icudden $er wemval n tfellat, d wayen akk i d-yessasan leraq, i$ef tebna tudert n wemdan. Afella amazi$, di leqrun yezrin, d win yessawven ad yexleq aas n tumgisin, i s wayes d-yessefhem kra n temsal i t-ice$ben deg unnar usefti n wakal, i ixeddem $ef te$zi useggas, d wayen i $ef yebna, n leful d wagguren. Ad naf kra n tumgisin, $as ma llant di lael-nsent d yiwet, maca ttemgaradent deg ugbur lakk d yismawen, si temnavt $er tayev, am tumgist yettwasnen s yismawen-agi : isemmaven, amervil, lesum, aeggam, ert, adem ...